Diari Oficial de la Generalitat Valenciana


Sumari del DOGV 8773, del 27-03-2020 (2020/2067)

Informació pública de l'aprovació definitiva del projecte anomenat Pla acústic municipal.
-----------------------------------------------------------------------------------------

### Dades del document

Número de DOGV
:   8773

Data del DOGV
:   27-03-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/2067


Organisme emissor
:   Ajuntament de Sagunt

Tipus de document
:   Anunci

Informació pública de l'aprovació definitiva del projecte anomenat Pla acústic municipal. [2020/2067]  
En virtut del que disposa l'article 24.5 de la Llei 7/2002, de 3 de desembre, de la Generalitat Valenciana, de protecció contra la contaminació acústica, es publica l'acord del Ple de la corporació municipal de data 31 d'abril de 2017.  
  
  
APROVACIÓ DEFINITIVA DEL PROJECTE DENOMINAT PLA ACÚSTIC DEL TERME MUNICIPAL DE SAGUNT  
  
La Llei 7/2002, de 3 de setembre, de la Generalitat Valenciana, de protecció contra la contaminació acústica, estableix l'obligatorietat d'elaborar plans acústics municipals en els municipis de més de vint mil habitants. D'altra banda, el Decret 104/2006, de 14 de juliol, de planificació i gestió en matèria de contaminació acústica, en l'article 14 especifica que el contingut del pla acústic municipal estarà integrat per un mapa acústic i un programa d'actuació, que s'elaboraran d'acord amb el que estableix l'annex III de l'esmentat decret. També en aquest mateix article s'explicita que els plans acústics municipals hauran de considerar i incloure totes les determinacions contingudes en els diferents instruments de competència autonòmica de planificació, gestió, prevenció i correcció acústica previstos.  
  
Vist l'expedient tramitat relatiu al pla acústic del terme municipal de Sagunt redactat per Teleacustik Enginyers, SL, pel qual s'ha elaborat el document Pla acústic municipal del terme municipal de Sagunt.  
  
Resultant que per un acord del Ple de la corporació municipal de sessió que va tindre lloc amb data 28 de març de 2017, es va acordar sotmetre'l a informació pública i audiència, i remetre el resultat d'aquesta a la Conselleria perquè el tramitara aprovara.  
Resultant que, segons el Decret 104/2006, de 14 de juliol, del Consell, de planificació i gestió en matèria de contaminació acústica, en l'article 15 estableix el procediment d'aprovació del pla acústic municipal, segons l'article 24 de l'esmentada Llei 7/2002, de 3 de setembre, de protecció contra la contaminació acústica.  
Una vegada publicat anunci d'obertura d'informació pública del Pla acústic municipal de Sagunt en el Diari Oficial de la Generalitat Valenciana i en un dels diaris d'informació general de major difusió, i també havent-se celebrat dues audiències públiques de presentació del pla, i transcorregut el temps establit sense que s'hagen rebut al·legacions o suggeriments a aquest, es remet a la Conselleria d'Agricultura, Medi Ambient, Canvi Climàtic i Desenvolupament Rural la documentació per a la tramitació del Pla acústic municipal de Sagunt.  
  
Resultant que la mencionada conselleria, vista la documentació, ha emés un informe favorable sobre l'adequació del Pla acústic de Sagunt i la tramitació, i emplaça l'Ajuntament perquè l'aprove definitivament segons el procediment establit en la Llei 7/2002, de 3 de desembre, de protecció contra la contaminació acústica, i en el Decret 104/2006, de 14 de juliol, del Consell, de planificació i gestió en matèria de contaminació acústica.  
Sotmés l'assumpte a votació, resulta:  
Total regidors: 25. Regidors presents en la sessió: 24. Regidors absents en la votació: 1, Sr. Paz. Vots a favor: 24, senyors/es alcalde, Tarazona, Gil, Torrent, Ariño, Muniesa, Peláez, Bono, Sáez, Casans, Sampedro, Maestro, Caparrós, González, Guillén, Abelleira, Giménez, Moreno, Crispín, Antonino, Chover, Castillo, Peris i Muñoz; per la qual cosa, de conformitat amb el dictamen de la Comissió Informativa Permanent de Territori i Sostenibilitat, el Ple de l'Ajuntament, per unanimitat, acorda:  
  
Primer  
Aprovació definitiva del projecte denominat Pla acústic municipal del terme municipal de Sagunt.  
  
  
Segon  
Publicar l'acord d'aprovació en el Diari Oficial de la Generalitat Valenciana i en el Butlletí Oficial de la Província de València.  
  
Sagunt, 25 de febrer de 2020.- L'alcalde president: Darío Moreno Lerga.